smcproject/ml-wiki-sentences huggingface dataset:
മെഡിക്കൽ കൗൺസിൽ ഓഫ് ഇന്ത്യ, ന്യൂഡൽഹി (1972–1990) ആസൂത്രണ ബോർഡ്, ഡോ. എം‌ജി‌ആർ‌മെഡിക്കൽ യൂണിവേഴ്സിറ്റി, ചെന്നൈ (1994) ആസൂത്രണ ബോർഡ്, ഭാരതിയർ സർവകലാശാല , കോയമ്പത്തൂർ (1990) സിൻഡിക്കേറ്റ്, ഭാരതിയാർ സർവകലാശാല, കോയമ്പത്തൂർ (1983–86) സെനറ്റ്, ഭാരതീയാർ യൂണിവേഴ്സിറ്റി, കോയമ്പത്തൂർ (1990–93) ബോർഡ് ഓഫ് ഗവർണർമാർ - ഇന്ദിരാഗാന്ധി സ്കൂൾ ഓഫ് മാനേജ്മെന്റ്, പോണ്ടിച്ചേരി സർവകലാശാല (1990) എക്സിക്യൂട്ടീവ് കമ്മിറ്റി, ഇന്ത്യൻ ചേംബർ ഓഫ് കൊമേഴ്‌സ് ഇൻഡസ്ട്രി, കോയമ്പത്തൂർ തമിഴ്‌നാട് സംസ്ഥാന ടെലിഫോൺ ഉപദേശക സമിതി
കെ‌ജി ഹോസ്പിറ്റൽ, കണ്ണപീരൻ മിൽ‌സ്, ദി കദ്രി മിൽ‌സ്, കെ‌ജി ഹെൽ‌ത്ത്കെയർ, കെ‌ജി ഇൻ‌ഫർമേഷൻ സിസ്റ്റംസ് പ്രൈവറ്റ് ലിമിറ്റഡ് എന്നിവയുൾപ്പെടെ വിവിധ കെ‌ജി ഗ്രൂപ്പ് സംരംഭങ്ങളിൽ മാനേജ്‌മെന്റ് സ്ഥാനങ്ങൾ വഹിച്ചിട്ടുണ്ട്.
തമിഴ്‌നാട്ടിലെ എം‌ജി‌ആർ മെഡിക്കൽ സർവകലാശാലയിൽ നിന്ന് 2009 നവംബർ 10 ന് അദ്ദേഹത്തിന് ഡി.എസ്സി.
( honoris causa ) ലഭിച്ചു.
2005 ൽ അന്നത്തെ രാഷ്ട്രപതി എ പി ജെ അബ്ദുൾ കലാമിൽ നിന്ന് പത്മശ്രീ (വൈദ്യശാസ്ത്രത്തിൽ പ്രവർത്തിച്ചതിന്) ലഭിച്ചു.
പ്രധാനമന്ത്രി രാജീവ് ഗാന്ധിയിൽ നിന്ന് 1984 ൽ ഡോ. ബിസി റോയ് അവാർഡ് , സെഞ്ചേനിയൻ ട്രസ്റ്റിൽ നിന്ന് 1999 ൽ സേവ രത്‌ന അവാർഡ്, 2001 ൽ വൈദ്യരത്ന അവാർഡ്, ശ്രീ ആദിചുഞ്ചനഗിരി മഹസ്ഥം മഠം, സ്വാമി സേവാ പുരാസ്‌കരം അവാർഡ് , സേലം ഗ്യാസ്‌ട്രോ സെന്ററിൽ നിന്നുള്ള ലൈഫ് ടൈം അച്ചീവ്മെൻറ് അവാർഡ് എന്നിവ ലഭിച്ചു.
, 2005 ൽ "ജുവൽ ഓഫ് കോയമ്പത്തൂർ അവാർഡ് ", ഡി‌എൻ‌ബി നാഷണൽ ബോർഡിൽ നിന്നുള്ള "എമെറിറ്റസ് ടീച്ചർ" അവാർഡ് കൂടുതൽ വായനയ്ക്ക് The Hindu Business Line : Blending business with service The Hindu - 17 January 2004 Dr G Bakthavathsalam awarded the D.Sc.
(Honoris Causa) by MGR Medical University The Hindu - 10 November 2009 KG Foundation honours six with `Personality of the Decade' award The Hindu - 5 November 2005 `Medical education should focus on social needs' The Hindu - 21 August 2005 പുറത്തേക്കുള്ള കണ്ണികൾ Coimbatore's healing touch Archived 2007-03-11 at the Wayback Machine .
The Hindu - 16 March 2006 ADDRESS LIST OF PADMA AWARDEES-2005 PADMA VIBHUSHAN (9) 1.
Dr. Bal - Indian Government KG Hospital
ജി. മണിലാൽ ഇംഗ്ലീഷ് വിലാസം https://ml.wikipedia.org/wiki/G.
_Manilal
പ്രമുഖ മലയാള നാടക രചയിതാവും സംവിധായകനുമാണ് ജി. മണിലാൽ (ജനനം : 4 ജൂൺ 1954).
നാടകരചനയ്ക്കുള്ള കേരള സംഗീത നാടക അക്കാദമിയുടെ പുരസ്‌കാരം ലഭിച്ചിട്ടുണ്ട്.
ജീവിതരേഖ കബീർദാസ് - മണിലാൽ
കൊല്ലം  തേവലക്കരയിൽ  ഗോപാലന്റെയും ലക്ഷ്മിക്കുട്ടിയമ്മയുടെയും മകനായി ജനിച്ചു.
അയ്യൻകോയിക്കൽ ഗവ.
ഹൈസ്‌കൂൾ, എസ്.എൻ കോളേജ്, ശാസ്താംകോട്ട ഡി.ബി കോളേജ് ഉടുപ്പി ലോ കോളേജ് എന്നിവടങ്ങളിൽ പഠിച്ചു.
അഭിഭാഷകനായി പ്രാക്ടീസ് ആരംഭിച്ചെങ്കിലും പിന്നീട് നാടക രചനാരംഗത്ത് സജീവമായി.
ഇന്ത്യൻ തെരുവ്നാടക പ്രസ്ഥാനത്തിന്റെ രക്തസാക്ഷി സഫ്ദർ ഹഷ്മിയെ കേന്ദ്രബിന്ദുവാക്കി രചിച്ച അനന്തരാവകാശി',  ഏതെങ്കിലും ഒരു കലാപത്തിൽ വി.ഐ.പി.
മരിച്ചാൽ മാധ്യമങ്ങളിൽ 'വീരമൃത്യ'വിനെക്കുറിച്ച് ആഘോഷം നടക്കുമ്പോൾ, അദ്ദേഹത്തിനു സെക്യൂരീറ്റി നിന്ന സാധാരണ പോലീസുകാരൻ മരണപ്പെട്ടാൽ സമൂഹ മനസ്സാക്ഷി എങ്ങനെ പ്രതികരിക്കുമെന്ന ചോദ്യമുന്നയിച്ച അങ്കം ജയിക്കാനൊരമ്മ' എന്നിവ ശ്രദ്ധേയങ്ങളായിരുന്നു.
1983 ൽ പടയൊരുക്കം ​എന്ന നാടക രചനയിലൂടെ പ്രൊഫഷണൽ നാടകരംഗത്ത് പ്രവേശിച്ചു.
1984 ൽ ഉദയഗീതം നാടകത്തിന് സംസ്ഥാന അവാർഡ് ലഭിച്ചു.
പദയാത്ര, കൊടിമരം തുടങ്ങി ഇരുന്നൂറിലധികം നാടകങ്ങൾ എഴുതി.
ഏറ്റവും കൂടുതൽ വേദികളിൽ അവതരിപ്പിക്കപ്പെട്ട അദ്ദേഹത്തിന്റെ അൻപൊലിവ്‌ എന്ന നാടകം അതിശക്തവും തീവ്രവും സാമൂഹിക പ്രസ്ക്തവുമായ ഒരു പ്രശ്‌ന നാടകമാണ്‌.
തെളിഞ്ഞ സാമൂഹികരാഷ്ട്രീയബോധത്തെ ഉറച്ച നാടകബോധധവുമായി സമന്വയിപ്പിച്ച ഈ നാടകം കൊല്ലം ബാബ്ദവിന്റെ നേതൃത്വത്തിലുളള യവന, വക്കം ഷക്കീറിന്റെ സംവിധാനത്തിലാണ്‌ അവതരിപ്പിച്ചത്‌.
പ്രസിദ്ധമായ കേരള ഭൂപരിഷ്ക്കരണ ബില്ലം അനുബന്ധ പ്രശ്‌നങ്ങളുമാണ് ഇതിന്റെ ഉള്ളടക്കം.
കൃതികൾ 'ദൈവം പിറന്നവീട്‌' അൻപൊലിവ്‌ പുരസ്കാരങ്ങൾ
1985 - ൽ കോട്ടയം ദൃശ്യവേദിയുടെ 'ഉദയഗീതം നാടകത്തിന്‌ ഏറ്റവും മികച്ച അവതരണത്തിനുള്ള സംസ്ഥാന അവാർഡ്‌ ലഭിച്ചു. 1987- ൽ കൊച്ചിൻ അനുപമ തിയറ്റേഴ്‌സ്‌ അവതരിപ്പിച്ച സ്വയംവരം' നാടകത്തിന്‌ ഏറ്റവും മികച്ച നാടകരചനയ്ക്കുള്ള സംസ്ഥാന സർക്കാർ അവാർഡ്‌ ലഭിച്ചു.
തുടർന്ന്‌ കൊല്ലം യവനയുടെ “അനന്തരാവകാശി' നാടകത്തിന്‌ മികച്ച അവതരണത്തിളള സംസ്ഥാന അവാർഡും കൊല്ലം ദൃശ്യകലയുടെ സംഘയാത്ര നാടകത്തിന്‌ ഏറ്റവും മികച്ച നാടകം അടക്കം അഞ്ച്‌ അവാർഡുകളും ലഭിച്ചു, അങ്കമാലി അഞ്ജലിയുടെ മഴവീണപ്പാട്ടുകൾ എന്ന നാടകത്തിലൂടെ മികച്ച നാടകരചനയ്ക്കുളള
(രണ്ടാം സ്ഥാനം) സംസ്ഥാന അവാർഡ്‌ ലഭിച്ചു.  2011-ൽ കേരള സംഗീത നാടക അക്കാദമി കലാശ്രീ” അവാർഡ്‌ നൽകി ആരദരിച്ചു.
ഉദയഗീതം, അർഥാന്തരം നാടകങ്ങൾ ആകാശവാണി പ്രക്ഷേപണം ചെയ്തു.
ഇവരെന്റെ പൊന്നോമനകൾ, രക്ഷാപുരുഷൻ, അൻപൊലിവ എന്നീ നാടകങ്ങൾ ദൂരദർശൻ സംപ്രേക്ഷണം ചെയ്തു.
മികച്ച നാടകാവതരണത്തിന് ആറുവർഷം അവാർഡുകൾ ലഭിച്ചു.
മികച്ച രചനക്ക് സംസ്ഥാന അവാർഡ് കേരള സംഗീത നാടക അക്കാദമിയുടെ പുരസ്‌കാരം അവലംബം ↑ ↑
ജി. മാർത്താണ്ഡൻ ഇംഗ്ലീഷ് വിലാസം https://ml.wikipedia.org/wiki/G.
_Marthandan
മലയാളചലച്ചിത്രസംവിധായകനാണ് ജി മാർത്താണ്ഡൻ .
കോട്ടയം ജില്ലയിലെ ചങ്ങനാശ്ശേരിയിൽ എം.എസ്. ഗോപാലൻ നായരുടെയും ശ്രീമതി പി. കമലമ്മയുടെയും മകനായി ജനിച്ചു.
ചങ്ങനാശേരി എൻ.എസ്.എസ്. ബോയ്സ് സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി.
ചങ്ങനാശ്ശേരിയിലെ തന്നെ എൻ.എസ്.എസ്. കോളേജിൽ നിന്ന് ഇക്കണോമിക്സിൽ ബിരുദം നേടി.
1995-ൽ സ്വർണ്ണച്ചാമരം എന്ന സിനിമയിൽ സഹസംവിധായകനായിട്ടാണ് ചലച്ചിത്രജീവിതം ആരംഭിച്ചത്.
രാജീവ് നാഥ് സംവിധാനം ചെയ്ത ഈ ചിത്രം പിന്നീട് ഉപേക്ഷിക്കപ്പെട്ടു.
തുടർന്ന് സംവിധായകൻ നിസാറിനൊപ്പം സഹസംവിധായകനായി ദീർഘകാലം പ്രവർത്തിച്ചു.
അൻ‌വർ റഷീദ്, രൺജി പണിക്കർ, ലാൽ, ഷാഫി, രഞ്ജിത്ത്, മാർട്ടിൻ പ്രക്കാട്ട്, ടി കെ രാജീവ് കുമാർ, ഷാജി കൈലാസ് എന്നിവരുടെ കൂടെയും പ്രവർത്തിച്ചു.
ചലച്ചിത്രങ്ങൾ സംവിധാനം വർഷം ചലച്ചിത്രം അഭിനേതാക്കൾ തിരക്കഥ 2013 ദൈവത്തിന്റെ സ്വന്തം ക്ലീറ്റസ് മമ്മൂട്ടി , സിദ്ദിഖ് , ഹണി റോസ് ബെന്നി പി. നായരമ്പലം 2015 അച്ഛാ ദിൻ മമ്മൂട്ടി , മാനസി ശർമ്മ , മണിയൻപിള്ള രാജു വിജീഷ് എ.സി. 2016 പാവാട പൃഥ്വിരാജ് , അനൂപ് മേനോൻ , ആശ ശരത് ബിപിൻ ചന്ദ്രൻ 2018 ജോണി ജോണി യെസ് അപ്പ കുഞ്ചാക്കോ ബോബൻ ജോജി തോമസ് അവലംബം
ജി. മെരിണി ഇംഗ്ലീഷ് വിലാസം https://ml.wikipedia.org/wiki/G.
_Merini
തിരുവിതാംകൂർ സർക്കാരിന്റെ റെയിൽവേ ഉപദേശകനും എൻജിനീയറുമായിരുന്നു ജി. മെരിണി .
ജർമ്മൻ സ്വദേശിയായിരുന്നു.
ഇദ്ദേഹത്തിന്റെ കാലത്താണ് ചാക്കയിൽനിന്നും തീവണ്ടിഗതാഗതം തമ്പാനൂരിലേക്ക് നീട്ടിയത്.
1930-31ലെ തിരുവിതാംകൂർ ഭരണ റിപ്പോർട്ടിൽ റെയിൽവേ സംബന്ധിച്ച വിവരങ്ങൾ നൽകിയിട്ടുള്ളത് ജി. മെരിണിയാണ്.
റെയിൽവേ ഉപദേശകനെന്ന നിലയിൽ മെരിണി മാസ്‌കറ്റ് ബംഗ്ലാവിലായിരുന്നു താമസം.
1932 നവംബറിൽ അദ്ദേഹത്തെ മാറ്റിയശേഷമാണ് ആ കെട്ടിടം പരിഷ്‌കരിച്ച് സർക്കാർ ഹോട്ടലാക്കി  ' മാസ്‌കറ്റ് ഹോട്ടൽ ' എന്ന പേര് നൽകി.
സി.പി. ദിവാനായി വന്നതിനുശേഷം മെരിണിക്കുള്ള സ്ഥാനം നഷ്ടപ്പെട്ടു.
രണ്ടാം ലോകമഹായുദ്ധം പൊട്ടിപ്പുറപ്പെട്ടപ്പോൾ ഇന്ത്യയിലെല്ലായിടത്തുമുള്ള ജർമൻകാരെ പുറത്താക്കുകയോ, അല്ലെങ്കിൽ അറസ്റ്റ് ചെയ്യുകയോ ചെയ്തു.
മെരിണിയേയും അറസ്റ്റ് ചെയ്തു.
ജയിൽ മോചിതനായ മെരിണിക്ക് ജോലി നഷ്ടപ്പെട്ടു.
അതോടൊപ്പം കുടുംബപ്രശ്നങ്ങളും നേരിടേണ്ടിവന്നതോടെ.
അദ്ദേഹത്തിന്റെ മാനസികനില  തെറ്റി.
ജി. രവീന്ദ്രവർമ്മ ഇംഗ്ലീഷ് വിലാസം https://ml.wikipedia.org/wiki/G.
_Ravindravarma
കേരളപാണിനി എ.ആർ. രാജരാജവർമ്മയുടെ കൊച്ചുമകനും പ്രമുഖ ഗാന്ധിയനും സ്വാതന്ത്ര്യസമര സേനാനിയും കേന്ദ്രമന്ത്രിയുമായിരുന്നു മാവേലിക്കര സ്വദേശിയായ ജി. രവീന്ദ്രവർമ്മ (18 ഏപ്രിൽ 1925-9 ഒക്ടോബർ 2006).
1925 ഏപ്രിൽ 18-നു് മാവേലിക്കര രാജകൊട്ടാരത്തിലാണു് അദ്ദേഹം ജനിച്ചതു്.
പിതാവ് ഡോ. കെ. ഗോദവർമ്മ സുപ്രസിദ്ധ ഭാഷാശാസ്ത്രജ്ഞനും സംസ്കൃതപണ്ഡിതനുമായിരുന്നു.
മാതാവ് എ.ആർ. രാജരാജവർമ്മയുടെ മകളായിരുന്നു.
തിരുവനന്തപുരം മഹാരാജാസ് കോളേജ് ഓഫ് ആർട്ട്സിലും മദ്രാസ് ക്രിസ്ത്യൻ കോളേജിലും തുടർന്ന വിദ്യാഭ്യാസം പൂർത്തിയാവുന്നതിനുമുമ്പേ, ഗാന്ധിജിയുടെ നേതൃത്വത്തിൽ നടന്ന ക്വിറ്റ് ഇന്ത്യാ പ്രസ്ഥാനത്തിൽ ചേർന്നു് അറസ്റ്റും ജയിൽവാസവും വരിച്ചു.
തുടർന്നു് ഒരു മുഴുവൻ സമയ സ്വാതന്ത്ര്യസമരപ്രവർത്തകനായി മാറി.
ഇന്ത്യയിലെ വിദ്യാർത്ഥികളേയും യുവാക്കളേയും സ്വാതന്ത്ര്യസമരധാരയിലേക്കു് നയിക്കുന്നതിൽ അദ്ദേഹം ശക്തമായ നേതൃത്വം നൽകി.
1946 മുതൽ 1949 വരെ അദ്ദേഹം അഖിലേന്ത്യാ വിദ്യാർത്ഥി കോൺഗ്രസ്സിന്റെ അദ്ധ്യക്ഷനായിരുന്നു.
ഇതേ കാലത്തുതന്നെ ലോകസർവ്വകലാശാലാ സർവീസിന്റെ അന്താരാഷ്ട്ര വിദ്യാർത്ഥി സർവീസ് ഘടകത്തിന്റെ നിർവ്വഹണസമിതി അംഗവുമായി.
1949 മുതൽ 1951 വരെ ഇന്ത്യൻ യൂത്ത് കോൺഗ്രസ്സിന്റെ അഖിലേന്ത്യാ സെക്രട്ടറിയും പിന്നീട് 1957-ൽ അതിന്റെ പ്രസിഡണ്ടും ആയിത്തീർന്നു.
വേൾഡ് അസെംബ്ലി ഓഫ് ദ യൂത്ത് ഇന്ത്യാ ഘടകത്തിന്റെ സെക്രട്ടറിയും പിന്നീട് 1958 മുതൽ 1962 വരെ അതിന്റെ അന്താരാഷ്ട്ര പ്രസിഡണ്ടും ആയി.
ഇക്കാലത്തു് അദ്ദേഹം ഏഷ്യ, ആഫ്രിക്ക, യൂറോപ്പ്, അമേരിക്കകൾ എന്നീ ഭൂഖണ്ഡങ്ങളിൽ വ്യാപകമായി യാത്ര ചെയ്തു.
ലോകത്തിലെ വിവിധരാജ്യങ്ങൾ സന്ദർശിച്ച് അവിടെയുള്ള യുവാക്കളേയും വിദ്യാർത്ഥികലേയും പരസ്പരം കൂട്ടിയിണക്കുന്നതിൽ ഈ യാത്രകൾ അഭൂതപൂർവ്വമായ പങ്കു വഹിച്ചു.
അദ്ദേഹത്തിന്റെ നേതൃത്വത്തിൽ 1961-ൽ സ്ഥാപിച്ച ഇന്ത്യൻ യൂത്ത് സെന്ററുകൾ പിന്നീട് ഇന്റർനാഷണൽ യൂത്ത് സെന്ററുകൾ വിശ്വ യുവൿ കേന്ദ്രം ആയി മാറി.
1996 മുതൽ മരണം വരെ അവയുടേ ചെയർമാൻ ആയി അദ്ദേഹം യുവജനതയോട് അദ്ദേഹത്തിനുള്ള പ്രതിബദ്ധത തുടർന്നു.
1958 മുതൽ 1977 വരെ എ.ഐ.സി.സി. അംഗമായിരുന്നു.
കൂടാതെ, 1971-74 ഘട്ടത്തിൽ ജനറൽ സെക്രട്ടറിയുമായി.
ഭാരതസർക്കാരിന്റെ പ്രതിനിധിയായി അദ്ദേഹം പല അന്താരാഷ്ട്ര പരിപാടികളിലും പങ്കെടുത്തു.
വടക്കൻ കൊറിയൻ സന്ദർശത്തിനുള്ള പാർലിമെന്റരി സംഘത്തിന്റെ നേതാവ് അദ്ദേഹമായിരുന്നു.
61-ആമതും 62ആമതും 63-ആമതും അന്താരാഷ്ട്രാ തൊഴിൽ സമ്മേളനങ്ങളിൽ അദ്ദേഹമായിരുന്നു ഇന്ത്യൻപ്രതിനിധിസംഘത്തിന്റെ നേതാവു്.
ലോകസഭാംഗമായി മൂന്നാം ലോകസഭ (1962-1967) തിരുവല്ല ആറാം ലോകസഭ (1977-1979) റാഞ്ചി ഏഴാം ലോകസഭ (1979-1984) മുംബൈ നോർത്ത്
ലോകസഭാംഗമായിരിക്കേ, പലപ്പോഴുമായി അദ്ദേഹം വിദേശകാര്യവകുപ്പ്, പ്രതിരോധവകുപ്പ്, ധനകാര്യവകുപ്പ് എന്നിവയ്ക്കുള്ള ഉപദേശകസമിതികളിലും പ്രിവിലേജ് കമ്മിറ്റി, റൂൾസ് കമ്മിറ്റി എന്നിവയിലും തന്റെ സേവനം നൽകി.
അടിയന്തരാവസ്ഥക്കാലം
1975 ജൂണിൽ ഇന്ത്യയിൽ അടിയന്തരാവസ്ഥ പ്രഖ്യാപിച്ചു.
അടിയന്തരാവസ്ഥയ്ക്കെതിരെ ഒരു ജനമുന്നേറ്റം പടുത്തുയർത്തുന്നതിൽ രവീന്ദ്രവർമ്മ പ്രധാനമായ ഒരു പങ്കു വഹിച്ചു.
ഇന്ത്യയിലങ്ങോളമിങ്ങോളം സഞ്ചരിച്ച് അദ്ദേഹം പ്രതിരോധകരുടെ രഹസ്യയോഗങ്ങൾ സംഘടിപ്പിച്ചു.
1976 ഫെബ്രുവരിയിൽ മുംബായിൽ വെച്ച് അദ്ദേഹത്തെ അറസ്റ്റ് ചെയ്തു.
തുടർന്നു് 1977 ഫെബ്രുവരി 24 വരെ അദ്ദേഹം തടവിൽ പാർപ്പിക്കപ്പെട്ടു.
അടിയന്തരാവസ്ഥക്കുശേഷം വന്ന ജനതാ സർക്കാരിൽ അദ്ദേഹം തൊഴിൽ-പാർലിമെന്ററി വകുപ്പുകളുടെ കാബിനറ്റ് മന്ത്രിയായി.
(1977 മാർച്ച്- 1979 ഓഗസ്റ്റ്).
ഭാരതസർക്കാർ രൂപം കൊടുത്ത തൊഴിൽകാര്യ ദേശീയസമിതിയുടെ  (National Commission on Labor) രണ്ടാമത്തേതിന്റെ ചെയർമാനുമായിരുന്നു അദ്ദേഹം (1999-2000).
ഗാന്ധിസം
മഹാത്മാഗാന്ധിയുടെ തികഞ്ഞ അനുയായിയും അതിരറ്റ ആരാധകനുമായിരുന്നു അദ്ദേഹം.
അഖിലേന്ത്യാ നൂൽനൂൽപ്പു സംഘടന(All India Spinner's Association), അഖിലേന്ത്യാ കുടിൽവ്യവസായ സംഘടന (All India Village Industries Association) എന്നിവയുമായി അദ്ദേഹം തുടക്കം മുതലേ സഹകരിച്ചു.
ഗാന്ധിയുടെ മരണത്തിനു ശേഷം അദ്ദേഹത്തിന്റെ സ്മരണ നിലനിർത്താനും, അദ്ദേഹത്തിന്റെ വീക്ഷണങ്ങളിലെ സാമൂഹ്യശാസ്ത്രീയമാനങ്ങളെക്കുറിച്ചു ഗവേഷണപഠനങ്ങൾ നടത്താനും ഒരു സ്ഥാപനം രൂപീകരിക്കാൻ അനുയായികൾ ശ്രമങ്ങളാരംഭിച്ചു.
അങ്ങനെ 1950-നടുത്തായി വർധയിൽ ഗാന്ധി വിചാർ പരിഷത്ത് എന്ന സംഘടന രൂപം കൊണ്ടു.
രവീന്ദ്രവർമ്മയും ശങ്കർ റാവു ദേവുമായിരുന്നു സെക്രട്ടറിമാർ.
ചെയർമാനായി കാകാ സാഹബ് കലേൽക്കർ എന്ന ഗാന്ധിയനും.
പിൽക്കാലത്ത്, 1987ൽ, ഈ സ്ഥാപനം ഇൻസ്റ്റിറ്റ്യൂട്ട് ഓഫ് ഗാന്ധിയൻ സ്റ്റഡീസ് എന്ന പേരിൽ രൂപാന്തരം പ്രാപിച്ച് അന്താരാഷ്ട്രപ്രസിദ്ധമായിത്തീർന്നു.
തുടക്കം മുതൽ 2000 മേയ് വരെ അദ്ദേഹമായിരുന്നു ഈ ഇൻസ്റ്റിറ്റ്യൂട്ടിന്റെ ചെയർമാൻ.
ന്യൂ ദില്ലിയിലെ ഗാന്ധി പീസ് ഫൗണ്ടേഷന്റെ രണ്ടാമത്തെ ചെയർമാനും രവീന്ദ്രവർമ്മയായിരുന്നു.
സ്ഥാപനകാലം മുതലേ ചെയർമാനായിരുന്ന ആർ. ആർ. ദിവാകറിന്റെ മരണാനന്തരമാണു് അദ്ദേഹം ഈ ഭാരവാഹിത്വം ഏറ്റെടുത്തതു്.
അന്ത്യശ്വാസം വരെ അദ്ദേഹം ഗാന്ധി പീസ് ഫൗണ്ടേഷന്റെ വളർച്ചയ്ക്കു് നേതൃത്വവും ഉപദേശവും കൊടുത്തു.
കൊളോണിയൽ വിദ്യാസംസ്കാരത്തിനെതിരായി നിസ്സഹകരണപ്രസ്ഥാനത്തിന്റെ ഭാഗമായി 1920-ൽ ഗാന്ധിജി സ്ഥാപിച്ച ഗുജറാത്ത് വിദ്യാപീഠത്തിന്റെ ചാൻസലറായി അദ്ദേഹം 2003 ജൂലൈയിൽ സ്ഥാനമേറ്റു.
മരണംവരെ ഈ  ചുമതലയിൽ തുടർന്നു.
ഗാന്ധിജിയുടെ രാഷ്ട്രസാമൂഹ്യസങ്കൽപ്പങ്ങളെക്കുറിച്ച് യുവതലമുറയെ ബോധവൽക്കരണം നടത്തുന്നതിനു് ഏറ്റവുമധികം ഉത്സാഹിച്ചതു് അദ്ദേഹമായിരിക്കണം.
രാജ്യത്തിനകത്തും പുറത്തും അദ്ദേഹം ഗാന്ധിയിസത്തെക്കുറിച്ച് ധാരാളം പ്രഭാഷണങ്ങളും അവതരണങ്ങളും നടത്തി.
ഗാന്ധി മാർഗ്ഗം എന്ന ത്രൈമാസികത്തിന്റേയും ഓറിയന്റ് ലോങ്ങ്മാൻ എന്ന പ്രസിദ്ധീകരണക്കമ്പനിയുടേയും ആജീവനാന്ത ഉപദേശകനായിരുന്നു അദ്ദേഹം.
"ഗാന്ധി: കുട്ടികൾക്കും തുടക്കക്കാർക്കും വേണ്ടി ഒരു ജീവചരിത്രം"(Gandhi: A biography for children and beginners), "ഗാന്ധി സംഭവസ്മരണകളിലൂടെ"( Gandhiin anecdotes),  "സത്യാഗ്രഹത്തിന്റെ ആദ്ധ്യാത്മിക അടിത്തറ" (Spiritual basis of Satyagraha), "മഹാത്മാ ഗാന്ധിയുടെ ആധ്യാത്മികവീക്ഷണങ്ങൾ" (The spiritual perceptions of Mahatma Gandhi) തുടങ്ങിയവയാണു് അദ്ദേഹത്തിന്റേതായി പ്രസിദ്ധീകരിക്കപ്പെട്ടവയിൽ പ്രമുഖമായ ഗ്രന്ഥങ്ങൾ.
എന്നാൽ ഗാന്ധിയൻ തത്ത്വശാസ്ത്രത്തെക്കുറിച്ചും മഹായാന ബുദ്ധമതത്തെക്കുറിച്ചും മറ്റുമുള്ള അദ്ദേഹത്തിന്റെ കൂടുതൽ ഗൗരവത്വമുള്ള പല കൃതികളും ഇനിയും പ്രസിദ്ധീകരിക്കപ്പെട്ടിട്ടില്ല.
തികഞ്ഞ ശുഭാപ്തിവിശ്വാസിയും ദീർഘചക്ഷുസ്സുമായിരുന്നു രവീന്ദ്രവർമ്മ.
കൂടെ ജോലി ചെയ്തിരുന്നവരോടും മറ്റു സഹകാരികളോടും അദ്ദേഹം അവരുടെ സ്ഥാനമാനങ്ങൾ പരിഗണിക്കാതെത്തന്നെ വളരെ സംയമനത്തോടും സ്നേഹത്തോടും കൂടി പെരുമാറി.
കറ കളഞ്ഞ ഒരു ബുദ്ധമതവിശ്വാസിയും കൂടിയായിരുന്നു അദ്ദേഹം.
2006 ഒക്ടോബർ 10നു് ഹൃദയാഘാതത്തെത്തുടർന്നു് അദ്ദേഹം അന്തരിച്ചു.
ഭാര്യ - മംഗളവർമ.
20 വർഷത്തെ വിവാഹ ജീവിതത്തിനുശേഷം വേർപിരിഞ്ഞു.
, മക്കൾ - ഗൗതം വർമ്മ, ഹർഷ് വർമ്മ എന്നീ രണ്ടു് ആൺ‌മക്കളാണുണ്ടായിരുന്നത്.
ഇവരിൽ ഗൗതം വർമ്മ 2015 ഏപ്രിലിൽ അന്തരിച്ചു.
ആറുമാസത്തിനുശേഷം മംഗളാ വർമ്മയും അന്തരിച്ചു.
വിശ്വയുവകേന്ദ്രയുടെ ചെയർമാനും മാനേജിങ് ട്രസ്റ്റിയും, ഗുജറാത്ത് വിദ്യാപീഠം ചാൻസലർ, ഗാന്ധിസ്മാരക നിധി ചെയർമാൻ എന്നീ സ്ഥാനങ്ങൾ വഹിച്ചിരുന്നു.
1962 -ൽ തിരുവല്ല മണ്ഡലത്തിൽനിന്ന് ആദ്യമായി കോൺഗ്രസ് ടിക്കറ്റിൽ പാർലമെൻ‌റിലേക്ക് തിരഞ്ഞെടുക്കപ്പെട്ടു.
മഹാരാഷ്ട്രയിൽനിന്നും ബിഹാറിൽനിന്നുമായി പിന്നീട് രണ്ടു തവണ കൂടി ലോക്‌സഭയിലേക്ക് തിരഞ്ഞെടുക്കപ്പെട്ടിട്ടുണ്ട്.
1977-ൽ റാഞ്ചിയിൽ നിന്ന് ജനതാ പാർട്ടി ടിക്കറ്റിലാണ് ഇദ്ദേഹം വിജയിച്ചത്.
ഇദ്ദേഹം 1977 -ലെ മൊറാർജി ദേശായി മന്ത്രിസഭയിൽ തൊഴിൽമന്ത്രിയായിരുന്നു.
1992 -ൽ എ.ബി. വാജ്‌പേയി സർക്കാർ രൂപം നൽകിയ രണ്ടാം ദേശീയ ലേബർ കമ്മീഷന്റെ ചെയർമാൻ രവീന്ദ്രവർമ്മയായിരുന്നു.
വേൾഡ് യൂത്ത് അസംബ്ലി എന്ന അന്താരാഷ്ട്ര സംഘടനയുടെ ആദ്യത്തെ ഇന്ത്യൻ പ്രസിഡൻ‌റാ‍യിരുന്ന രവീന്ദ്രവർമ്മ യുത്ത് കോൺഗ്രസിന്റെ സ്ഥാപകനേതാക്കളില് ‍ഒരാളുമാണ്.
2006 ഒക്ടോബർ 9ന് രവീന്ദ്രവർമ്മ അന്തരിച്ചപ്പോൾ അദ്ദേഹത്തിന് 81 വയസ്സായിരുന്നു.
-- അവലംബം ചരമക്കുറിപ്പുകൾ: 1.
വീക്ഷണം ദിനപത്രം
ജി. മാധവൻ നായർ ഇംഗ്ലീഷ് വിലാസം https://ml.wikipedia.org/wiki/G.
ഇന്ത്യൻ ബഹിരാകാശ ഗവേഷണസ്ഥാപനമായ ഇസ്രോയുടെ മുൻ ചെയർമാനും, ഇന്ത്യയുടെ മുൻ ബഹിരാകാശ ഗവേഷണവകുപ്പു സെക്രട്ടറിയുമാണ് ഡോ. ജി. മാധവൻ നായർ .
1967ൽ ഇസ്രോയിൽ പ്രവേശിച്ച അദ്ദേഹം ഇന്ത്യയുടെ ബഹിരാകാശ ഗവേഷണ മേഖലയ്ക്ക് നൽകിയ സംഭാവനകൾ വിലമതിയ്ക്കാനാവാത്തവയാണ്.
2009 ഒക്ടോബർ 31ന് ഇദ്ദേഹം ഐ.എസ്.ആർ.ഒ. ചെയർമാൻ പദവിയിൽ നിന്നും വിരമിച്ചു വ്യക്തിപരം
തിരുവനന്തപുരത്ത് നെയ്യാറ്റിൻകരയിൽ 1943 ഒക്ടോബർ 31ന് ജനിച്ചു.
പ്രാഥമികവിദ്യാഭ്യാസം കന്യാകുമാരിയിൽ.
1966ൽ തിരുവനന്തപുരം എൻജിനീയറിങ് കോളേജിൽ നിന്ന് ഇലക്ട്രിക്കൽ ആന്റ് കമ്മ്യൂണിക്കേഷൻ എൻജിനീയറിങ്ങിൽ ബി.എസ്.സി. ബിരുദം നേടി.
ഭാഭ അറ്റോമിക് റിസർച് സെന്ററിൽ പ്രത്യേകപരിശീലനം ലഭിച്ചു.
1967ൽ തുമ്പ റോക്കറ്റ് വിക്ഷേപണകേന്ദ്രത്തിൽ പ്രവേശിച്ചു. 'ഇസ്രോ'യിൽ അംഗീകാരങ്ങളും ബഹുമതികളും
രാഷ്ട്രത്തിനും സമൂഹത്തിനും നൽകിയ സംഭാവനകൾ കണക്കിലെടുത്ത് ഭാരത സർക്കാർ അദ്ദേഹത്തെ 1998ൽ പത്മഭൂഷൺ ബഹുമതിയും 2009ൽ പത്മവിഭൂഷൺ ബഹുമതിയും നൽകി ആദരിച്ചു.
അദ്ദേഹത്തിനു ലഭിച്ചിട്ടുള്ള മറ്റു ചില പ്രധാന പുരസ്കാരങ്ങളും ബഹുമതികളും താഴെ കാണാം.
ഓം പ്രകാശ് ഭാസിൻ അവാർഡ്.
സ്വദേശി ശാസ്ത്ര പുരസ്കാരം.
FIE ഫൗണ്ടേഷൻ അവാർഡ്.
ഇന്ത്യൻ സയൻസ് കോൺഗ്രസിന്റെ വിക്രം സാരാഭായി മെമ്മോറിയൽ സ്വർണ്ണമെഡൽ.
പഞ്ചാബ് സാങ്കേതിക സർവ്വകലാശാലയുടെ തത്ത്വശാസ്ത്രത്തിലുള്ള ഡോക്ടറേറ്റ്.
കൊച്ചി ശാസ്ത്ര സാങ്കേതിക സർവ്വകലാശാലയുടെ ശാസ്ത്രത്തിലുള്ള ഡോക്ടറേറ്റ്.
എസ്. ബാൻഡ് സ്പെക്ട്രം സ്വകാര്യകമ്പനിക്ക് നൽകുന്നതിനുള്ള വിവാദ കരാറുമായി ബന്ധപ്പെട്ട് ഐ.എസ്.ആർ.ഒ. മുൻ ചെയർമാൻ ജി. മാധവൻ നായരടക്കം നാല് ഉന്നത ശാസ്ത്രജ്ഞർക്കെതിരെ കേന്ദ്ര സർക്കാർ നടപടിയെടുത്തു.
മാധവൻനായരെയും മറ്റ് മൂന്നു പേരെയും നിലവിലുള്ളതും ഭാവിയിൽ ഉണ്ടാകാവുന്നതുമായ എല്ലാ സർക്കാർ നിയമനങ്ങളിൽ നിന്നും വിലക്കി അവലംബം ഇസ്രോ വെബ്സൈറ്റ് Archived 2007-03-15 at the Wayback Machine .
പുറത്തേയ്ക്കുള്ള കണ്ണികൾ G. Madhavan Nair എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജി. മാധവൻ നായരെപ്പറ്റി ഇസ്രോ വെബ്സൈറ്റിൽ- ആംഗലേയം Archived 2007-03-15 at the Wayback Machine .
കുസാറ്റ് ജി. മാധവൻ നായർക്ക് ഡോക്ടറേറ്റ് നൽകി ആദരിക്കുന്നു - ബിസിനസ് ലൈൻ വെബ്സൈറ്റ്- ആംഗലേയം ഇന്ത്യാ എംപവേർഡ് Archived 2007-07-08 at the Wayback Machine .
ജി. മുരളി
കേരളീയനായ ഒരു ചിത്രസംയോജകനാണ് ജി. മുരളി .
മികച്ച ചിത്രസംയോജകനുള്ള കേരളസംസ്ഥാന ചലച്ചിത്രപുരസ്കാരം തുടർച്ചയായ രണ്ട് വർഷങ്ങളിൽ നേടിയിട്ടുണ്ട്.
ശ്രീകുമാരൻ തമ്പി സംവിധാനം ചെയ്ത് 1979 ൽ ഇറങ്ങിയ മാളിക പണിയുന്നവർ ആണ് ചിത്രസംയോജനം ചെയ്ത ആദ്യ ചിത്രം.
250 ൽ ഏറെ സിനിമകൾക്ക് വേണ്ടി ചിത്രസംയോജനം നടത്തിയിട്ടുണ്ട്.
പുരസ്കാരങ്ങൾ സുകൃതം 1994- മികച്ച ചിത്രസംയോജകനുള്ള കേരള സംസ്ഥാന ചലച്ചിത്ര പുരസ്കാരം സാക്ഷ്യം 1995- മികച്ച ചിത്രസംയോജകനുള്ള കേരള സംസ്ഥാന ചലച്ചിത്ര പുരസ്കാരം അവലംബം പുറം കണ്ണികൾ ജി. മുരളി ചിത്രസംയോജനം നടത്തിയ സിനിമകളുടെ പട്ടിക
തുപ്പലുകൊത്തി ഇംഗ്ലീഷ് വിലാസം https://ml.wikipedia.org/wiki/Thuppalamkothi
കേരളത്തിലെ ജലാശയങ്ങളിൽ സർവ്വസാധാരണമായി കാണുന്ന ഒരിനം പരൽ മീനാണ് തുപ്പലുകൊത്തി അഥവാ തുപ്പലംകൊത്തി (Black-line Rasbora‌).
ശാസ്ത്രനാമം: Rasbora daniconius.
വെള്ളത്തിൽ തുപ്പിയാൽ ഈ മത്സ്യം ഓടിവന്ന് കൊത്തുന്നതുകൊണ്ടാണ് ഇങ്ങനെ പേരുവന്നത്.
ഇടുങ്ങിയ ശരീരത്തോടുകൂടിയ തുപ്പലംകൊത്തികൾ 4സെന്റീമീറ്റർ വരെയേ ശരാശരി വലിപ്പം വയ്ക്കാറുള്ളൂ.
തുമകൂരു ജില്ല
കർണാടകയിലെ 31 ജില്ലകളിൽ ഒന്നാണ് തുമകൂരു ജില്ല (നേരത്തേ തുംകൂർ ജില്ല Tumakuru District ತುಮಕೂರು ಜಿಲ್ ) 10,598 ചതുരശ്ര കിലോമീറ്റർ വിസ്തീർണ്ണമുള്ള ഈ ജില്ല കർണാടകയിലെ ഏറ്റവും വിസ്തീർണ്ണമുള്ള മൂന്നാമത്തെ ജില്ലയും ജനസംഖ്യയിൽ നാലാം സ്ഥാനത്ത് സ്ഥിതി ചെയ്യുന്ന ജില്ലയുമാണ് ഇവിടെ തെങ്ങുകൾ ധാരാളമായി കൃഷിചെയ്യപ്പെടുന്നതിനാൽ തുംകൂർ കല്പതാരു നാഡു എന്നറിയപ്പെടുന്നു .
ഈ ജില്ല ബാംഗ്ലൂർ ഡിവിഷനിൽ ഉൾപ്പെടുന്നു.
↑ ↑ ↑ ↑ ↑ ↑ https://www.kasargodvartha.com/2014/11/mangalore-renamed-menga-luru.html ↑ ↑
തുമുക്കുമാക്വാ മൌണ്ടൻസ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Tumucumaque_Mountains_National_Park
തുമുക്കുമാക്വാ മൌണ്ടൻസ് ദേശീയോദ്യാനം ( Portuguese : Parque Nacional Montanhas do Tumucumaque ; പോർച്ചുഗീസ് ഉച്ചാരണം : [tumukuˈmaki] ) വടക്കുപടിഞ്ഞാറൻ ബ്രസീലിൽ , ആമസോൺ മഴക്കാടുകളുടെ ഉള്ളിലായി, അമാപാ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
ഈ ദേശീയോദ്യാനത്തിൻറെ വടക്കേ അതിർത്തിയിൽ ഫ്രഞ്ച് ഗയാനയും സുരിനാമുമാണ് .
ഡബ്ല്യുഡബ്ല്യുഎഫുമായി സഹകരിച്ച് ബ്രസീൽ സർക്കാർ 2002 ഓഗസ്റ്റ് 23 ന് തുമുക്കുമാക്വാ ദേശീയ ഉദ്യാനമായി പ്രഖ്യാപിച്ചു.
2003 ൽ സൃഷ്ടിച്ച അമാപ് ബയോഡൈവേഴ്‌സിറ്റി ഇടനാഴിയുടെ ഭാഗമാണിത്.
സംരക്ഷണ യൂണിറ്റിനെ ആമസോൺ റീജിയൻ പ്രൊട്ടക്റ്റഡ് ഏരിയാസ് പ്രോഗ്രാം പിന്തുണയ്ക്കുന്നു.
അതിന്റെ മാനേജ്മെന്റ് പ്ലാൻ 2010 മാർച്ച് 10 ന് പ്രസിദ്ധീകരിച്ചു.
തുമ്പ (ചെടി) ഇംഗ്ലീഷ് വിലാസം https://ml.wikipedia.org/wiki/Leucas_aspera
തുമ്പപ്പൂവ്
കേരളത്തിൽ വ്യാപകമായി കണ്ടു വരുന്ന ഒരു സസ്യമാണ്‌ തുമ്പ (thumba) (ഇംഗ്ലീഷ്: Common leaucas. ശാസ്ത്രീയനാമം: Leucas aspera) .
കേരളത്തിന്റെ ദേശീയോത്സവമായ ഓണവുമായി അഭേദ്യമായ ബന്ധമാണ്‌ തുമ്പപ്പൂവിനും തുമ്പക്കുടത്തിനും ഉള്ളത്.
ആയുർവേദ ഔഷധങ്ങളിൽ ഇതിന്റെ ഇലയും വേരും ഉപയോഗിക്കറുണ്ട്.
കർക്കിടവാവു ബലി തുടങ്ങി മരണാനന്തര ക്രിയകൾക്ക് ഹൈന്ദവർ തുമ്പപ്പൂ ഉപയോഗിക്കുന്നുണ്ട് എങ്കിലും തുമ്പപ്പൂവിന്റെ ഏറ്റവും പ്രശസ്തമായ ഉപയോഗം അത്തപ്പൂക്കളത്തിൽ അലങ്കാരമായാണ്.
തൃക്കാക്കരയപ്പന് ഏറ്റവും പ്രിയങ്കരമായ പുഷ്പം വിനയ ത്തിന്റെ പ്രതീകമായ തുമ്പയാണ് എന്നാണ് കരുതുന്നത് തുമ്പപ്പൂ കൊണ്ട് ഓണരാത്രിയിൽ അട ഉണ്ടാക്കി അത് ഓണത്തപ്പനു നേദിക്കുന്ന ചടങ്ങ് മധ്യകേരളത്തിലെ ചില ഭാഗങ്ങളിൽ നിലവിലുണ്ട്.
പൂവട എന്നാണിതിനു പേര്.
കണ്ണൂരിലെ പറശ്ശിനിക്കടവ് മുത്തപ്പൻ ക്ഷേത്രത്തിലെ പ്രസാദമായി തുമ്പപ്പൂ പുരാതന കാലം മുതൽക്കേ കൊടുത്തുവരുന്നു പേരിനു പിന്നിൽ
തമിഴിൽ തുമ്പൈ എന്നും കന്നടത്തിൽ തുമ്പക്കുടമെന്നും തെലുങ്ക് ഭാഷയിൽ തുമ്പച്ചെട്ടു എന്നും അറിയപ്പെടുന്നു.
മറാഠിയുൽ താമ്പ എന്നും കൊങ്ങിണിയിൽ തുംബോ എന്നും അറിയപ്പെടൂന്ന ഈ ചെടിയുടെ ഹിന്ദി നാമം ചോട്ടാ ഹൽകുശ, ഗോദഫാ എന്നൊക്കെയാണ്.
സംസ്കൃതഭാഷയിൽ ദ്രോണപുഷ്പി എന്നു അറിയപ്പെടുന്നു.
വർഗ്ഗീകരണം കരിന്തുമ്പ (Anisomeles malabarica ) തുമ്പ (Leucas aspera) പെരുന്തുമ്പ (Leucas cephalotes)
എന്നിങ്ങനെ മൂന്ന് പ്രധാന തരങ്ങളാണ്‌ കേരളത്തിൽ കണ്ടുവരുന്നത്.
വിജനമായ പ്രദേശങ്ങളിലും തരിശു ഭൂമിയിലും മറ്റും കളയായി വളരുന്നു.
ദക്ഷിണേഷ്യൻ രാജ്യങ്ങൾ, ദക്ഷിണപൂർവേഷ്യൻ രാജ്യങ്ങൾ, മൗറീഷ്യസ്, ചൈനയിൽ  മിതോഷ്ണമേഖലയിൽ സ്ഥിതിചെയ്യുന്ന ചില പ്രവിശ്യകൾ എന്നിവിടങ്ങളിൽ കണ്ടുവരുന്നു.
വിവരണം Leucas aspera _Thumpa_plant with flowers
30-60 സെ.
മീ ഉയരത്തിൽ നിവർന്നു വളരുന്ന ഔഷധിയാണ്‌ ഇത്.
സസ്യത്തിലുടനീളം രോമങ്ങൾ കാണപ്പെടുന്നു.
എന്നാൽ ഇത് ചർമ്മത്തിന്‌ ചോറിച്ചിൽ ഉണ്ടാക്കുന്നവയല്ല.
ഇലകൾക്ക് 3-6 സെ.
മീ നീളവും 1-4 സെ.
മീ വീതിയും ഉണ്ടാകും, ഇലയുടെ അഗ്രം കൂർത്തതാണ്‌.
അടിഭാഗം രോമിലവും.
തണ്ടിൽ സമ്മുഖമായോ വർത്തുളമായോ ഇലകൾ വിന്യസിച്ചിരിക്കുന്നു.
പുഷ്പങ്ങൾ ശിഖരാഗ്രങ്ങളിലോ സമ്മുഖപത്രങ്ങളുടെ കക്ഷത്തിലോ ആണ്‌ കുലകളായി കാണപ്പെടുന്നത്.
തണ്ടുകൾ ചതുരാകൃതിയിലാണ്.
പുഷ്പത്തിൽ ഒരു സുഗന്ധദ്രവ്യവും ആൽക്കലോയ്ഡും അടങ്ങിയിരിക്കുന്നു.
ഇലയിൽ ഗ്ലൂക്കോസൈഡ് ഉണ്ട്, ഇത് അണുനാശിനിയായി വർത്തിക്കുന്നു.
രസം			:കടു, ലവണം
ഗുണം		:ഗുരു, രൂക്ഷം, തീക്ഷ്ണം
തണ്ട്, ഇല, പൂവ്, സമൂലം ഔഷധപ്രയോഗങ്ങൾ തേൾ കുത്തിയ ഭാഗത്ത് തുമ്പയില അരച്ചു പുരട്ടുന്നത് വിഷം ശമിപ്പിക്കുന്നു.
പ്രസവാനന്തരം അണുബധയൊഴിവാക്കാൻ തുമ്പയിലയിട്ട വെള്ളം തിളപ്പിച്ചു കുളിക്കുന്നത് നല്ലതാണ്‌.
ദ്രോണദുർവാധി തൈലത്തിലെ പ്രധാന ചേരുവയാണ്‌ തുമ്പ.
നേത്ര രോഗങ്ങൾക്ക് തുമ്പയില അരച്ച് അതിന്റെ നീര് കണ്ണിൽ ഒഴിക്കുന്നത് നല്ലതാണ്.
തുമ്പയിലയും മഞ്ഞളും ഇട്ട് തിളപ്പിച്ച വെള്ളം ജലദോഷത്തിന് നല്ലതാണ്.
തുമ്പ വേരും കുരുമുളകും ഇട്ട് തിളപ്പിച്ച വെള്ളം കൃമിശല്യത്തിന് നല്ലതാണ്.
ആഘോഷപ്രാധാന്യം
തുമ്പപ്പൂവ് ഓണാഘോഷങ്ങളുടെ പ്രധാന ചേരുവയാണ്.
തുമ്പപ്പൂവില്ലാത്ത ഓണപ്പൂക്കളം പാടില്ല എന്നാണ് പഴയകാലത്തെ നിയമം കേരളത്തിലെ ചിലയിടങ്ങളിൽ ഇന്നും തുമ്പപ്പൂവും അതിന്റെ കൊടിയും ചേർന്ന ഭാഗങ്ങൾ മാത്രമേ ഓണാഘോഷങ്ങൾക്കായി ഉപയോഗിക്കുന്നുള്ളൂ.
കർക്കിടമാസത്തിൽ നന്നായി വളരുന്ന തുമ്പ ഓണമാകുന്നതോടെ പൂക്കാൻ തുടങ്ങുന്നു.
അവലംബം Leucas aspera എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ {{ cite web }} : Check date values in: | accessdate= ( help ) ; Cite has empty unknown parameters: | month= and | coauthors= ( help ) ↑ {{ cite web }} : Check date values in: | accessdate= ( help ) ; Cite has empty unknown parameters: | month= and | coauthors= ( help ) ↑ {{ cite web }} : Check date values in: | access-date= ( help ) ↑ ↑ ഔഷധ സസ്യങ്ങളുടെ അത്ഭുത പ്രപഞ്ചം - മാത്യു മടുക്കക്കുഴി, കറന്റ്‌ ബുക്സ്‌ 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ചിത്രസഞ്ചയം കറുത്ത ഉറുമ്പുകൾ തുമ്പപ്പൂവിൽ നിന്ന് തേൻ നുകരുന്നത് പതിവാണ്.
Leucas aspera _Thumpa_plant with flowers തുമ്പപ്പൂവ് ഉരുമ്പുകൾ തേൻ നുകരുന്നു തുമ്പ പൂവ് തുമ്പ ചെടി
തുപ്പൽ പ്രാണി ഇംഗ്ലീഷ് വിലാസം https://ml.wikipedia.org/wiki/Froghopper
ഫൈമാറ്റോസ്റ്റെതാ ഡെഷാംപ്സി, കരളകം, ആലപ്പുഴയിൽ നിന്നും
ഓക്കിനോറിൻക വിഭാഗത്തിലെ ഒരു കൂട്ടം ഹെമിപ്റ്റെറ പ്രാണികളാണ് ഫ്രോഗ്ഹോപ്പർ എന്നറിയപ്പെടുന്ന തുപ്പൽ പ്രാണി അഥവാ സ്പിറ്റിൽബഗ് .
ഇവയുടെ മുതിർന്ന പ്രാണികൾക്ക് വളരെ അകലേക്ക്  ചാടാനുള്ള കഴിവുണ്ട്.
ഈ സവിശേഷസ്വഭാവം  ഗ്രൂപ്പിന് പൊതുവായ പേര് നൽകുന്നു.
സസ്യങ്ങളുടെ നീരുറ്റിക്കുടിക്കുന്ന ഇവയുടെ നിംഫുകൾ നുര കൊണ്ടുള്ള ആവരണത്തിനകത്താണ് കഴിയുന്നത്.
അഫ്രൊഫോറിഡേ , സെർകോപിഡേ , ക്ലാസ്റ്റോപ്റ്റെറിഡേ എന്നീ മൂന്ന് കുടുംബങ്ങളാണ് ഈ ജീവികുടുംബത്തിൽപ്പെടുന്നത്.
സ്പിറ്റിൽബഗ് നിംപ്‌സ്
സവിശേഷമായ നിംഫ് കാലഘട്ടമുള്ള ജീവികളാണിവ.
ഇവ, കാഴ്ചയിൽ ഉമിനീരിനോട് സാമ്യമുള്ള നുര, ചെടിയുടെ സ്രവം കൊണ്ടുണ്ടാക്കുന്നു.
അതിനാൽ നിംഫുകളെ സാധാരണയായി സ്പിറ്റിൽബഗ്ഗുകൾ എന്നും അവയുടെ നുരയെ കുക്കൂ സ്പിറ്റ് , ഫ്രോഗ് സ്പിറ്റ്  (തവള തുപ്പൽ) അല്ലെങ്കിൽ സ്നേക്ക് സ്പിറ്റ് എന്നും വിളിക്കുന്നു .
ഈ സ്വഭാവമുള്ള തുപ്പൽ ഉൽ‌പാദനം സൈലെം ഫീഡിംഗ് എന്ന അസാധാരണ സ്വഭാവവുമായി ബന്ധപ്പെട്ടിരിക്കുന്നു.
മറ്റ് പ്രാണികൾ പോഷക സമ്പുഷ്ടമായ ദ്രാവകം ഫ്ലോയം കലകളിൽ നിന്ന് വലിച്ചെടുത്ത് ആഹരിക്കുകയാണ് ചെയ്യുന്നത്.
എന്നാൽ, തുപ്പൽപ്രാണികൾ, സൈലം കുഴലുകളിലൂടെ മേലോട്ടൊഴുകുന്ന നേർപ്പിച്ച സ്രവമാണ് ഉപയോഗപ്പെടുത്തുന്നത്.
പുറന്തള്ളേണ്ട അധിക ജലത്തിന്റെ അളവും പ്രത്യേക ശ്വസന ട്യൂബുകളുടെ പരിണാമവും സ്പിറ്റിലിന്റെ സംരക്ഷണ അന്തരീക്ഷത്തിൽ  സ്പിറ്റിൽബഗ് നിംഫുകളെ വളരാൻ അനുവദിക്കുന്നു.
സാധാരണഗതിയിൽ  പോഷകങ്ങൾ കുറവുള്ള ഭക്ഷണത്തിൽ ജീവികൾക്ക് അധികസമയം അതിജീവിക്കാൻ കഴിയില്ല.
പക്ഷേ ഈ പ്രാണികളുടെ ദഹനവ്യവസ്ഥയിൽ രണ്ട് സിംബയോട്ടിക് ബാക്ടീരിയകളുണ്ട്, അവ അവശ്യ അമിനോ ആസിഡുകൾ നൽകുന്നു.
നുര വിവിധ ഉദ്ദേശ്യങ്ങൾ നിറവേറ്റുന്നു.
ഇത് വേട്ടക്കാരുടെയും പരാന്നഭോജികളുടെയും കാഴ്ചയിൽ നിന്ന് നിംഫിനെ മറയ്ക്കുന്നു.
കൂടാതെ, ചൂട്, തണുപ്പ് എന്നിവയിൽ നിന്നും  സംരക്ഷിക്കുന്നു.
അങ്ങനെ താപ നിയന്ത്രണവും ഈർപ്പം നിയന്ത്രണവും സാധ്യമാവുന്നു.
നുരയില്ലാതെ പ്രാണികൾ പെട്ടെന്ന് വരണ്ടുപോകും.
നിംപ്‌സ് ചെടികളെ തുളച്ച് സ്രവം ആഗിരണം ചെയ്യുന്നുവെങ്കിലും, അത് വളരെ ചെറിയ നാശനഷ്ടമേ സസ്യത്തിനുണ്ടാക്കുന്നുള്ളൂ.
ദ്രാവകത്തിന്റെ ഭൂരിഭാഗവും ഫിൽട്ടർ ചെയ്ത് നുരകളുടെ ഉൽ‌പാദനത്തിലേക്ക് പോകുന്നു.
രൂക്ഷമായ രുചിയുള്ള ഈ ദ്രാവകം വേട്ടക്കാരെ തടയുന്നു.
ഇവയിലെ ഏതാനും ഇന ജീവികൾ കാർഷിക കീടങ്ങളാണ് .
സ്പിറ്റിൽബഗ് നിംഫ് സംരക്ഷണത്തിനും ഈർപ്പത്തിനുമായി നുരയിൽ പൊതിഞ്ഞ സ്പിറ്റിൽബഗിന്റെ നിംഫാൽ രൂപം നുരയിൽ പൊതിഞ്ഞ സ്പിറ്റിൽബഗിന്റെ നിംഫാൽ രൂപം- കള്ളാർ നിന്ന് മുതിർന്ന ജീവി
മുതിർന്ന തുപ്പൽ പ്രാണികൾ ചെടിയിൽ നിന്ന് ചെടികളിലേക്ക് ചാടുന്നു.
സ്വന്തം നീളത്തിന്റെ 100 മടങ്ങ് വരെ ചാടാൻ ഇവയ്ക്ക് കഴിയും.
അവലംബം പുറംകണ്ണികൾ ബിബിസി: "ഗാർഡൻ പ്രാണികൾ ജമ്പ് ചാമ്പ്യൻ" 2008 കാറ്റലോഗ് ഓഫ് ലൈഫിൽ എ സ Sou ലിയർ-പെർകിൻസ് എഴുതിയ COOL ഡാറ്റാബേസിൽ നിന്നുള്ള എല്ലാ സെർകോപൊയിഡിയ ഇനങ്ങളുടെയും പട്ടിക ഡോമെറ്റ്കാൾഫ്: സിക്കഡാസ്, ലീഹോപ്പർമാർ, പ്ലാന്റ്‌ഹോപ്പർമാർ, സ്പിറ്റിൽബഗ്ഗുകൾ, ട്രീഹോപ്പർമാർ എന്നിവയിലെ ഒരു ഉറവിടം